**Контролно-пропускателен режим на държавните граници на страни от Европа и Близкия изток**

*Обобщена информация към 23 март*

**Германия**

Считано от 24 март Ryanair отменя почти всички полети и ще осъществява връзка единствено между Обединеното кралство и Ирландия. Австрийската авиокомпания Lauda и полската авиокомпания Buzz също принадлежат на Ryanair. Немската авиокомпания Lufthansa обяви рязко намаляване с 95% на броя на полетите. До 19 април само около 5% от предварително планираните полети ще бъдат изпълнени. Полетите на Lufthansa на дълги разстояния вече ще се извършват само от Франкфурт.

Всички федерални провинции на Германия временно отменят забраната за движение на ТИР-ове в недeлни и празнични дни по магистралите в страната.  По информация на  Федералния съюз за товарни превози и логистика, повечето провинции отменят тази забрана до 30.05.2020, със следните изключения:

Бавария- отмяната е за сега е до 29.03.2020 и важи за всички видове товари

Баден-Вюртемберг, Саксония и Саксония-Анхалт- до 05.04.2020 и важи само за дълготрайни хранителни сухи стоки.

Хамбург - за движение в неделни и празнични дни  се изисква разрешение, което обаче се издава от съответните служби в съкратена процедура и може да се получи в рамките на  24 часа.

В провинция Баден-Вюртемберг са затворени летищата в Щутгарт, Карлсруе и летище Фридрихсхафен. С оглед осигуряването на евакуацията на германските граждани от чужбина е отменена забраната за осъществяване на нощни полети от и до летище „Тегел“, Берлин и летището във Франкфурт на Майн.

**Чехия**

По информация на посолството, получена по телефона от авиокомпания България Еър, полетите им до и от летище Вацлав Хавел (Прага), за сега се изпълняват редовно, с някои изключения, за които пътниците получават индивидуално съобщение от компанията предварително.

МВР на Чешката република уведоми дипломатическите мисии на държавите в Прага, че ще съдейства с необходимите мерки до чешка граница, в случай, че държавите организират сухоземен транспорт за извеждане техни граждани от Чехия.

На 22.03.2020 г. шведският посланик в Прага информира, че 3-ма шведски граждани са се възползвали от предоставената възможност, да се качат на полет от Филипините, организиран от чешката страна за техни граждани. Самолетът се очаква да кацне около полунощ на 24.03.2020 г. Посланикът на Швеция се интересува, дали други посолства на държави на ЕС очакват техни граждани с този полет с оглед координиране на допълнително съдействие, за прибирането им до техните държави.

До 19 май 2020 г. по пограничните отсечки от магистралите D1, D2, D5, D8 a D11 се ограничава преминаването на товарните автомобили над 3,5 t в посока към ГКПП.   
Изключение от забраната важи за МПС при:   
а) превоз на бързо развалящи се стоки, ако тези стоки заемат най-малко половина от обема на товарното помещение на МПС-то;  
б) превоз на живи животни;   
в) превоз на горива определени за плавно снабдяване на бензиностанции;  
г) превоз на пощенски пратки;   
д) превоз на здравни и биологични материали, лекарства и материали за тяхно производство.

**Босна и Херцеговина**

Множество авиокомпании редуцираха или спряха полетите си от и за Босна и Херцеговина. Предвид динамичната обстановка, властите в страната съветват пътуващите да осъществяват контакт със съответната авиолиния преди предстоящ полет. Към 23.03.2020 г. съществува възможност за връщане на български граждани от летище Сараево в България посредством полет с трансфер в Дубай или Загреб. Turkish Airlines обявиха, че последният техен полет от Сараево за Истанбул ще бъде на 27.03.2020 г.

Пристигащите в Босна и Херцеговина чужди граждани, които скоро не са пребивавали в рисковите държави, могат да влязат в страната единствено с валиден паспорт. Обръщаме внимание, че пристигащите на летищата в Босна и Херцеговина пътници ще бъдат поставяни под 14 дневна карантина, с изключение на тези, които реализират летищен трансфер.

**Република Северна Македония**

Към 22.03.2020 г. няма промяна в ситуацията на граничните пунктове, попадащи в консулския окръг на КС - Скопие. Всички ГКПП по границите на Република Северна Македония остават затворени за изход на граждани на Република Северна Македония и вход на чужди граждани, пътници и автомобили, с изключение на транзита на товарни автомобили, за представителите на дипломатическия корпус и пътниците, които са снабдени със специални разрешителни от МВР на Република Северна Македония по предварително получено становище от Главния координационен щаб на Република Северна Македония.